מסע בין כוכבים: דיסקברי

| --- | --- |

לוגו הסדרה (2020)
 מבוסס על:  מסע בין כוכבים מאת ג'ין רודנברי
 סוגה:  מדע בדיוני
 יוצרים:  בריאן פולר, אלכס קורצמן 
 בימוי:  דייוויד סמל, הנלי קולפפר, טי. ג'יי. סקוט, ג'ונתן פרייקס, דיוויד סולומון, מרתה קאנינגהאם, Christopher J. Byrne, אלכס קורצמן, ג'ון סטוארט סקוט, דגלס ארניוקוסקי, אדם קיין, דייוויד ברט, עקיבא גולדסמן, לי רוז, אולטנד אוסונסנמי, מיה ורווילו 
 שחקנים:  סוניקווה מרטין-גרין דאג ג'ונס שזאד לטיף אנתוני ראפ מרי וויסמן ג'ייסון אייזקס
 פרסים:  פרסי אמפייר, Primetime Emmy Award for Outstanding Prosthetic Makeup for a Series, Limited Series, Movie or a Special, Saturn Award for Best Streaming Science Fiction, Action & Fantasy Series, Saturn Award for Best New Media Television Series, פרס סאטורן לשחקנית הטובה ביותר בסדרת טלוויזיה, Saturn Award for Best Actress in Streaming Presentation 
 ארץ מקור:  ארצות הברית 
 שפות:  אנגלית 
 מקום התרחשות:  USS Discovery, USS Discovery 
 מספר עונות:  5 
 מספר פרקים:  65 (נכון ל־30 במאי 2024) 
 תוכנית מקור:  "מסע בין כוכבים: הסדרה המקורית" מאת ג'ין רודנברי
 תוכנית המשך:  מסע בין כוכבים: מסעות קצרים, מסע בין כוכבים: עולמות חדשים ומשונים, מסע בין כוכבים: מדור 31 
 הפקה
 מפיק:  אלכס קורצמן הת'ר קאדין
 מפיקים בפועל:  אלכס קורצמן, רוד רודנברי, דייוויד סמל, בריאן פולר, הת'ר קדין, עקיבא גולדסמן 
 חברת הפקה:  CBS
 הפצה:  CBS מדיה ונצ'רס, אייטונס 
 אתר צילומים:  אולפני פיינווד טורונטו, Integral House 
 צלמים:  גיירמו נבארו, Colin Hoult 
 מוזיקה:  ג'ף רוסו 
 שידור
 רשת שידור:  CBS All Access (2017 עד 2021) פרמאונט+ (2021 ואילך)
 רשת שידור בישראל:  נטפליקס (עונות 1–3)
 תקופת שידור מקורית:  24 בספטמבר 2017 – 30 במאי 2024
 תקופת שידור בישראל:  25 בספטמבר 2017 – 17 בנובמבר 2021
 קישורים חיצוניים
 אתר רשמי
 דף התוכנית ב-IMDb
 
מסע בין כוכבים: דיסקברי (באנגלית: Star Trek: Discovery) היא סדרת טלוויזיה אמריקאית מסוגת המדע הבדיוני שנוצרה על ידי בריאן פולר ואלכס קורצמן עבור CBS All Access. זוהי הסדרה הראשונה שפותחה במיוחד עבור שירות זה, והסדרה הראשונה בזיכיון הטלוויזיה מסע בין כוכבים מאז שהסתיימה הסדרה מסע בין כוכבים: אנטרפרייז בשנת 2005. עלילת הסדרה, אשר מתרחשת כעשור לפני האירועים המתוארים בסדרה המקורית, ומתרחשת ב"ציר הזמן פריים" ולא ב"ציר זמן קלווין" בו מתרחשים סרטי הקולנוע שהופקו בין השנים 2009 ל-2016, עוקבת אחרי צוות ספינת החלל ״דיסקברי״ על רקע מלחמת פדרציית הכוכבים המאוחדת-האימפריה הקלינגונית. המפיקים הראשיים של הסדרה (Showrunners) הם גרטשן ג'יי. ברג וארון הרברטס, יחד עם המפיק עקיבא גולדסמן.
ההכרזה על הפקתה יצאה בנובמבר 2015 כשהודיעה רשת השידור האמריקאית CBS כי הפקת סדרת טלוויזיה חדשה של "מסע בין כוכבים" יוצאת לדרך. הסדרה החדשה עלתה לשידור ב-24 בספטמבר 2017 והיא משודרת באופן בלעדי באמצעות סטרימינג, מלבד פרק מקדים ששודר בערוץ CBS.‏ אלכס קורצמן, שהיה שותף בכתיבת התסריטים של סרטי הקולנוע "סטארטרק" ו-"האויב בתוכנו - סטארטרק", יחד עם הת'ר קאדין, משמשים כמפיקים בפועל של הסדרה. זו סדרת הטלוויזיה הראשונה העולה לשידור בערוץ ברודקאסט, אם כי הסדרה משודרת בעיקר באמצעות שירות וידאו על פי דרישה. תאריך השידור הראשון נדחה מספר פעמים.
הסדרה מספרת את סיפורם של כמה מאנשי צוות החללית "דיסקברי" (USS Discovery שמספרה בשתי העונות הראשונות NCC-1031 והחל מהעונה השלישית NCC-1031-A) של צי הכוכבים. שתי העונות הראשונות מתרחשות 10 שנים לפני הסיפור המתרחש ב"סדרה המקורית", והעונות הבאות מתרחשות בעתיד הרחוק, למעלה מ-900 שנה לאחר ההתרחשויות בעונה השנייה. הדמות הראשית הפעם היא של אשת צוות מהשורה ולא של קפטן החללית, עד לעונה הרביעית בה היא מתמנה לקפטן הספינה.
הסדרה הייתה סדרת "מסע בין כוכבים" הראשונה בטלוויזיה, מאז שסדרת הפריקוול "מסע בין כוכבים: אנטרפרייז" הגיעה לסיומה בשנת 2005,‏ והיא החלה את שידוריה לאחר צאת הסרט השלישי בסדרת סרטי הריבוט, "סטארטרק: אל האינסוף", שיצא לאקרנים ביולי 2016,‏ והיוותה את יריית הפתיחה בחידושו של הזיכיון הטלוויזיוני.
בראיון בחודש אוקטובר 2020 עדכן קורצמן כי התוכנית מתוכננת להימשך עוד שנים קדימה, וכי היא תימשך עד שהיוצרים ירגישו שמיצו את הפוטנציאל שלה, אך בתחילת 2023 הודיעו קורצמן ומישל פרדייז שעונתה החמישית של הסדרה תהיה האחרונה, וכי היא תסתיים בתחילת 2024.